**Natječaj za izbor doktoranda stipendista u akademskoj godini 2024./2025.**

Po peti put Veterinarski fakultet će stipendirati jednoga kandidata/kinju na doktorskom studiju Veterinarske znanosti (troškovi školarine).

Doktoranda/icu će odabrati Vijeće doktorskoga studija na temelju sljedećih kriterija:

1. prosjek ocjena unutar 10% najboljih studenata na integriranom prijediplomskom i

diplomskom studiju veterinarske medicine

2. dobitnik/ica Dekanove i/ili Rektorove nagrade

3. uključenost u projekte

4. dosadašnja znanstvena aktivnost

5. da kandidat/kinja nije stariji/starija od 35. godina

Kandidat/kinja je dužan/na taksativno pobrojiti uvjete prema kriterijima i potkrijepiti priloženom dokaznom dokumentacijom. Kriteriji 1. i 5. su izlučni kriteriji.

Na temelju navedenoga Veterinarski fakultet poziva zainteresirane doktore/ice veterinarske medicine da se prijave **putem Prijamnog ureda Vijeću doktorskoga studija do 10. veljače 2025.** godine.

Odabrani kandidat/kinja provodit će znanstveno istraživanje u svrhu stjecanja doktorata znanosti u polju Veterinarske medicine.